दलहरुले खेलकूदलाई उच्च प्राचमिकता दिनैपर्छ। हाम्रो पार्टी नेपाली कांग्रेसले खेलकूदलाई कम मूल्यांकन गरेको छैन। काम गरेर देखाउनुपर्छ नि सबैले। कामै नगरी घोषणापत्रमा राखेरमात्र त उन्नती हुनसक्दैन नि। हामीले इतिहासबाट पनि पाठ सिक्नुपर्छ, उसबेलाको समयमा पनि बीपी कोइरालाले ‘किङ ११ भर्सेस प्राइम मिनिस्टर ११’ भनेर पहिलोपल्ट फुटबल म्याच गराउनु भएको थियो। त्यसमा बीपी आफैं खेल्नुभएको थियो। त्योबेलादेखि खेलकूदले एउटा गति लिनुपर्ने थियो तर यति धेरै समय बितिसक्दा पनि त्यस्तो उल्लेखनीय गति लिन सकेको छैन। यसमा सरकारले ध्यान पुर्याउनुपर्छ। हामी जस्ता व्यक्तिहरुले प्रोत्साहन गर्नुपर्छ भन्ने मेरो धारणा हो।
